Պենելոպե Կրուս

Պենելոպե Կրուս Սանչես (, հայալեզու և ռուսալեզու աղբյուրներում լայնորեն օգտագործվում է նաև անվան Պենելոպա ձևը, ), հայտնի իսպանացի դերասանուհի, արժանացել է «Օսկար» մրցանակի (1 անգամ)։

 Պատանեկություն 
մինի|աջից|180px|Կրուսը «Օսկարի» 81-րդ մրցանակաբաշխության ժամանակ (2009 թ.), որի ընթացքում արժանացել է մրցանակի՝ լավագույն երկրորդ պլանի կնոջ դերի համար (Մարիա Էլենա, «Վիկի, Կրիստինա, Բարսելոնա» կինոնկար)։

Պենելոպե Կրուս Սանչեսը ծնվել է իսպանական խիտ բնակեցված վայրում՝ Ալկոբենդասում։ Հայրը՝ Էդուարդո Կրուսը, մանրածախ առևտրական և ավտոմեխանիկ էր։ Մայրը՝ Էնկառնա Սանչեսը, վարսահարդարուհի և իմպրեսարիո էր։ Բացի Պենելոպեից ընտանիքում մեծանում էին նաև կրտսեր քույրը՝ Մոնիկա Կրուսը և կրտսեր եղբայրը՝ Էդուարդո Կրուսը, ով դարձել է երաժիշտ և երգիչ։ Ամբողջ իր մանկությունն աղջիկն անցկացրել է Ալկոբենդասում։

Երիտասարդ տարիներին Կրուսը դերասանուհի դառնալու ծրագրեր չուներ, նրա հիմնական նախասիրությունը պարերն էին։ Նա ուսումնասրիել է դասական բալետ և ինը տարի հաճախել է Իսպանիայի ազգային կոնսերվատորիա դասերի։ Ավարտելով կոնսերվատորիան՝ Կրուսը տեղափոխվեց ԱՄՆ, որտեղ չորս տարի սովորել է պարեր Նյու-Յորքի Քիրստինա Ռոտիի դպրոցում։

Դեռահաս տարիքում Պենելոպեն հետաքրքրվեց դերասանական արվեստով՝ իսպանացի ռեժիսոր Պեդրո Ալմոդովարի «Կապիր ինձ» կատակերգությունը դիտելուց հետո։ Ապագա դերասանուհին սկսեց գործակալներ փնտրել, բայց նրան բազմիցս մերժեցին, քանի որ նրան համարում էին շատ երիտասարդ։ 1989 թվականին բախտը ժպտաց Կրուսին, տասնհինգ տարեկան հասակում նա ընդունվեց տաղանդների որոնման գործակալություն։

 Կարիերա 
 Վաղ աշխատանքներ (1989-1996) 
1989 թվականին Կրուսը նկարահանվեց իսպանական Mecano փոփ խմբի «La Fuerza del Destino» երաժշտական տեսահոլովակում։ 1990-1997 թվականներին սկսնակ դերասանուհին վարում էր La Quinta Marcha հեռուստաշոուն, որն ուղղված էր դեռահասներին։ 1991 թվականին Պենելոպեն ստացավ ոչ մեծ դեր «Վարդագույն սերիա» հեռուստասերիալի մի դրվագում, որտեղ նկարահանվեց լրիվ մերկ։

1992 թվականին Կրուսը նկարահանվեց իր առաջին ֆիլմում՝ «Խոզապուխտ, խոզապուխտ» կատակերգական դրամայում, որում մարմնավորեց երիտասարդ աղջկա՝ Սիլվիայի դերը, ով երեխայի էր սպասում ֆաբրիկայի սեփականատերի որդուց՝ Խոսեից։ Սակայն վերջինիս մայրը դեմ է նրանց հարաբերություններին և վարձում է Ռաուլին (նրան մարմնավորում էր Խավիեր Բարդեմը), որ վերջինս գայթակղի Սիլվիային։ People ամսագիրը նշեց, որ ֆիլմում մինչ գոտկատեղը մերկ հայտնվելուց հետո Պենելոպեն դարձավ «գլխավոր սեքս-սիմվոլը»։ 1999 թվականին Los Angeles Daily News-ին տված հարցազրույցում Պենելոպեն պատմել է. «Ես պատրաստ չէի մերկանալուն, բայց չեմ զղջում, որովհետև ուզում էի սկսել աշխատել, և դա փոխեց իմ կյանքը»։ «Խոզապուխտ, խոզապուխտ» ֆիլմը դրական արձագանքների արժանացավ քննադատների կողմից, իսկ Deseret News-ից Քրիս Խիկսը Պենելոպեի մարմնավորած Սիլվիային բնորոշեց որպես «հմայիչ»։ Կինոքննադատ Ռոջեր Էբերտը, որ ներկայացնում էր Chicago Sun-Times-ը, գրում է. «Ֆիլմի դերասանական կազմը, հատկապես Սիլվիայի դերում հանդես եկեղ Պենելոպե Կրուսը, բավական գրավիչ է»։ Արդեն մեկ տարի անց Կրուսը իր կյանքում առաջին անգամ ներկայացվեց իսպանական «Գոյա» և Spanish Actors Union Award մրցանակների կնոջ լավագույն դերակատարման համար։ Նույն տարում Պենելոպեն նկարահանվեց «Գեղեցկության դարաշրջան» ֆիլմում, որում կատարած դերի համար արժանացավ Spanish Actors Union Award մրցանակի։ 1993-1996 թվականներին Կրուսը նկարահանվեց իսպանական ու իտալական տասնյակ ֆիլմերում։

20 տարեկանում Պենելոպե Կրուսը տեղափոխվեց Նյու Յորք, որտեղ երկու տարի զբաղվեց բալետով ու սովորեց անգլերեն։
 Ճանաչում (1997-2000) 
1997 թվականին «Սիրո վտանգները» իսպանական կատակերգությունում Կրուսը մարմնավորեց Ջոն Լենոնի երկրպագուհուն, ինչպես նաև նկարահանվեց ևս երկու ֆիլմերում՝ «Դրախտային անկյուն» ֆիլմում կատարեկով Հելենայի, իսկ Պեդրո Ալմոդովարի «Կենդանի մարմին» մելոդրամայում՝ մարմնավաճառուհու դերը։ Վերջին ֆիլմիում կատարած դերակատարման համար Պենելոպեն հերթական անգամ ներկայացվեց Spanish Actors Union Award մրցանակի։ 1997 թվականի վերջին Կրուսը նկարահանվեց «Բացիր աչքերդ» միստիկական դրամայում։ Նա մարմնավորեց Սոֆիային՝ գլխավոր հերոս (Էդուարդո Նորեգի) Սեսարի սիրուհուն։ Քննադատները դրական կարծիքներ հայտնեցին ֆիլմի մասին, սակայն հանդիսատեսը հավանության չարժանացրեց այն։

Հաջորդ տարում Կրուսն առաջին անգամ նկարահանվեց ամերիկյան ֆիլմում՝ Բիլլի Կրուդապի «Բլուրների ու հովիտների երկիրը» վեսթերնում։ Հետագայում դերասանուհին խոստովանել է, որ նկարահանումների ընթացքում դժվարություններ ուներ անգլախոս դերասանների հետ շփվելիս։ Ֆիլմը անհաջողություն կրեց և՛ քննադատների արձագանքների, և՛ շահույթի տեսակետներից։ Film Journal International կազմակերպության անդամ Կևին Լալլին այսպես է մեկնաբանել. «Այդքան անհաջող ընտրված դերասանների շարքում իսպանացի դերասանուհի Պենելոպե Կրուսը շատ ավելի հմայիչ է Ջոզեֆիի դերում, քան իր նախկին դերակատարումներում»։ Չնայած ֆիլմի կրած անհաջողությանը՝ Պենելոպեն ներկայացվեց «ALMA» մրցանակի «Կնոջ լավագույն դեր» անվանակարգում։

Ֆեռնանդո Տրուեբայի «Իմ երազների աղջիկը» ֆիլմում Կրուսը կատարեց երգչուհի Մակարենա Գրանադայի դերը։ Կրուսի դերասանական աշխատանքը արժանացավ բազմաթիվ քննադատների գովասանքին. Variety-ից Ջոնաթան Հոլոլենդը գրել է. «Եթե նախկինի պես անհրաժեշտ է ապացույց, որ Կրուսը նախ դերասանուհի է, և միայն հետո՝ գեղեցկուհի, ապա ահա այն»։ Film4 կայքում արված մեկնաբանությունում ասվում է. «Կրուսը ֆիլմում անխուսափելիորեն իր վրա է սևեռում ուշադրությունը», ինչպես նաև նշվում է, որ ֆիլմը «հիանալի է»։ Ֆիլմում կատարած դերակատարման համար Պենելոպեն արժանացավ «Գոյա» և Spanish Actors Union Award մրցանակների, ինչպես նաև ներկայացվեց Եվրոպական կինոակադեմիայի մրցանակի։

1999 թվականին Պենելոպե Կրուսը կրկին համագործակցեց Պեդրո Ալմոդովարի հետ՝ նկարահանվելով «Ամեն ինչ իմ մոր մասին» ֆիլմում։ Մեկ տարի անց դերասանուհի կատարեց իր առաջին գլխավոր դերը՝ «Կինը վերևից» կատակերգությունում մարմնավորելով շեֆ-խոհարար Իզաբելային, ով մանկուց տառապում է ծովային հիվանդությամբ։ Variety-ից Լիզա Նեսելսսոնը դրական գնահատեց Պենելոպեի և նրա հետ նկարահանված Հարոլդ Պերինոյի աշխատանքը՝ ավելացնելով, որ դերասանուհին «հմայիչ ակցենտ ունի»։ Կինոքննադատ Ջեյն Կրոուտերը հայտարարեց, թե «Կրուսը հիանալի է, թեթևամիտ ու անմեղ»։ Նույն տարում Կրուսն ու Մեթ Դեյմոնը Բիլի Բոբ Տորնտոնի «Անսանձ սրտեր» ֆիլմում կատարեցին սիրեկաններ Ալեքսնադրայի ու Ջոնի դերերը։ Detroit News-ից Սյուզան Ստարկը նշել է, թե Տորնտոնը Դեյմոնից, Հենրի Թոմասից ու Կրուսից կարողացավ ստանալ «բավական տպավորիչ խաղ»։ Այնուամենայնիվ, Բոբ Լոնջիգոն մեղմ արտահայտվեց՝ ասելով, թե «նրանց տարվածությունը միմյանցով դժվար թե կարողանար տաքացներ մի տուփ լոբի»։

 Առաջընթաց և անհաջողություններ (2001-2005) 
2001 թվականին շրջադարձային եղավ Կրուսի կարիերայում. նա նկարահանվեց «Վանիլային երկինք» ֆիլմում, Ամենաբարի «Բացիր աչքերդ» ռեմեյքում։ Դերասանուհին կրկին խաղաց գլխավոր հերոսուհի՝ Սոֆիի ընկերուհու դերը, և նրա գործընկերը ֆիլմում դարձավ Թոմ Քրուզը։ Չնայած նրան, որ դրաման ստացավ տարբեր արձագանքներ, եկամուտը կազմեց ավելի քան 200 միլոն դոլար ամբողջ աշխարհում։ Դերասանուհու աշխատանքը բարձր է գնահատվել քննադատների կողմից։ Բրենդոն Գրեյդոնը ասել է, որ Կրուսը «հմայիչ» է, իսկ Իտան Ալտերը նշել է, որ Պենելոպե Կրուս և Թոմ Քրուզ զույգը «կարող է ստեղծել ճիշտ մթնոլորտ»։ Նույն թվականին Պենելոպեն հայտնվեց դրամատիկական «Կոկաին» ֆիլմում, որ Բրյուս Պորտերի՝ 1993 թվականին հրատարակված գրքի էկրանացումն էր։ Կրուսը խաղացել է երկրորդ պլանի դեր. նա մարմնավորում էր Միրտային։ Վերջինիս ամուսինու՝ Ջորջ Լունգի դերում հանդես էր գալիս Ջոնի Դեփը։ Քննադատների շրջանում դրաման առաջացրել է խառը արձագանքներ, բայց հավաքել է 80 միլիոն դոլար ամբողջ աշխարհում։ Չնայած այն հանգամանքին, որ «Վանիլային երկինք» և «Կոկաին» ֆիլմերում դերասանուհու խաղի վերաբերյալ արձագանքները ընդհանուր առմամբ այդքան էլ վատ չէին, նա չի արժանացել որևէ մրցանակի, եթե չհաշվենք, որ նա ներկայացվել է «Ոսկե ազնվամորի» մրցանակի (երկու ֆիլմերի համար) որպես տարվա ամենավատ դերասանուհին։

Հետագայում՝ 2001 թվականի վերջից մինչև 2005 թվականը Պենելոպե Կրուսի կարերիայում դիտվել է անկում։ «Կորեիայի կապիտանի ընտրությունը» (որի համար նա ներկայացվել է «Ոսկե ազնվամորու») ֆիլմում նկարահանվելուց հետո նա անհաջողությունների էր հանդիպում։ Այդ ընթացքում էկրաններին բարձրացած 10 ֆիլմեր, որոնցում նկարահանվել էր Պենելոպե Կրուսը, արժանանում էին հիմնականում աննշան կամ բացասական արձագանքներիrottentomatoes.com կայքի վիճակագրությունը կազմող քննադատները ֆիլմի տվյալների համար նշանակեցին 14-39 % հնարավոր 100 %-ից։։ Կրուսի համար միակ հաջողակը եղել է «Մի գնա» ֆիլմը. դերասանուհին ոչ միայն ստացավ քննադատների դրական գնահատականներ, այլև արժանացավ Դավիդ դի Դոնատելոյի անվան մրցանակ ու ներկայացվեց «Գոյա» մրցանակի։

 Ֆիլմագրություն 
Թիվ  Ֆիլմի անուն  Բնօրինակի անվանումը  Դերը  Ժանրը  Ռեժիսոր  Խաղընկերներ 1986 - 1990  Վարդագույն սերիա  Série rose  Դաֆնի / Յավոթ / Ժուլիետ Հեռուստասերիալ, Կատակերգություն Գարի Քյումել, ...  1992  Խոզապուխտ, խոզապուխտ  Jamón, jamón  Սիլվիա  Կատակերգություն  Խոսե Հուան Բիգաս Լունա  1992  Թակարդ Framed  Լոլա Դել Մորենո ՀեռուստասերիալԹրիլեր, Քրեական Ջեֆրի Սաքս  Թիմոտի Դալթոն 1992  Էլեգանտ դարաշրջանը  Belle epoque  Լուզ  Կատակերգություն Ֆեռնանդո Տրուեբա 1993  Հունական լաբիրինթոս  El laberinto griego  Էլիզա  Թրիլեր  Ռաֆայել Ալկազար  1993  Ապստամբը  La ribelle  Էնզա  Դրամա  Աուրելիո Գրիմալդի  1993  Հանուն սիրո, միայն հանուն սիրո  Per amore, solo per amore  Մարի  Պատմական  Ջովանի Վերոնեզի  1994  Ծիծաղելի է, բայ ոչ այնքան  Alegre ma non troppo  Սալոմե  Մելոդրամա, ԿատակերգությունԵրաժշտական Ֆեռնանդո Կոլոմո  1994  Դա սուտ է  Todo es mentira  Լուչիա  Մելոդրամա, Կատակերգություն  Ալվարո Ֆերնանդես Արմերո  1995  Կարմիրների միջև  Entre rojas  Լուչիա  Դրամա  Ասուենա Ռոդրիգես  1996  Վհուկները  Brujas  Պատրիսիա  Դրամա  Ալվարո Ֆերնանդես Արմերո  1996  Սելեստինա  La Celestina  Մելիբեյա  Դրամա  Հերարդո Վերա Մարիբել Վերդու 1996 Ավելին քան սերը Más que amor, frenesí  Լաուրա  Կատակերգություն  Ալֆոնսո Ալբասաետե  1996  Սիրո վտանգները  El amor perjudica seriamente la salud  երիտասարդ Դիանա  Մելոդրամա, Կատակերգություն  Մանուել Գոմես Պերեյրա  1997  Դրախտային անկյուն  Et hjørne af paradis  Դոնա Հելենա  Մելոդրամա, Դրամա  Փիթեր Ռիքուարդ  1997 Կենդանի մարմին Carne trémula  Իզաբել Պլազա Կաբալյերո  Դրամա  Պեդրո Ալմոդովար Խավիեր Բարդեմ 1997  Բացիր աչքերդ  Abre los ojos  Սոֆիա  Ֆանտաստիկ, Թրիլեր, Մելոդրամա, Դետեկտիվ Ալեխանդրո Ամենաբար 1998  Դոն Ժուան  Don Juan  Մաթուրին  Մելոդրամա, Կատակերգություն Ժակ ՎեբերԺակ Վեբեր 1998  Անձրևոտ կոշիկներով մարդը  The Man with Rain in His Shoes  Լուիզա  Մելոդրամա, Կատակերգություն  Մարիա Ռիփոլ  1998  Հրեշտակների զրույցը  Talk of Angels  Պիլար  Մելոդրամա, ԿատակերգությունՌազմական Նիկ Հելմ  Վենսան Փերես 1998  Իմ երազանքների աղջիկը  La niña de tus ojos  Մաքարենա Գրանադա  Դրամա, Կատակերգություն Ֆեռնանդո Տրուեբա 1998  Բլուրների և հովիտների երկիրը  The Hi-Lo Country  Ժոզեֆա Օ'Նիլ  Մելոդրամա, Վեստեռն  Սթիվեն Ֆրիրզ  1999 Ամեն ինչ մորս մասին Todo sobre mi madre  քույր Մարիա Ռոզա Սանզ  Դրամա  Պեդրո Ալմոդովար  1999  Մերկ մաշկ  Volavérunt  Պեպիտա Թուդո  Դրամա  Խոսե Խուան Բիգաս Լունա 2000  Կինը վերևից  Woman on Top  Իզաբելլա Օլիվիերա  Մելոդրամա, Կատակերգություն  Ֆինա Տորես  2000  Անսանձահարելի սրտերը  All the Pretty Horses  Ալեխանդրա  Մելոդրամա, Վեստեռն  Բիլի Բոբ Տորնտոն  Մեթ Դեյմոն 2001 Կոկաին Blow  Միրթա Ջանգ  Դրամա, Կենսագրական  Թեդ Դեմե  Ջոնի Դեփ, Խորդի Մոլյա 2001  Կապիտան Քորելիի ընտրությունը  Captain Corelli's Mandolin  Փելեգիա  Դրամա, Մելոդրամա, Ռազմական  Ջոն Մենդեն  Նիկոլաս Քեյջ, Քրիստիան Բեյլ 2001  Աստծուց լուրեր չկան  Sin noticias de Dios  Կարմեն Ռամոս  Կատակերգություն  Ագուստին Դիաս Յանես  Ֆանի Արդան 2001 Վանիլային երկինք Vanilla Sky  Սոֆիա Սերանո  Ֆանտաստիկ, Մելոդրամա, Թրիլեր, Դետեկտիվ  Քեմերոն Քրոու  Թոմ Քրուզ, Քեմերոն Դիազ, Կուրտ Ռասել 2001  Իտալացի զինվորներ  Italian Soldiers   Փաստագրական, Ռազմական  Ֆրանչեսկո Կաբրաս  2002  Ռենոյում արթնացածը  Waking Up in Reno  Բրենդա՝ իսպանացի կին  ԿատակերգությունՄելոդրամա Ջորդան Բրեյդի  Բիլի Բոբ տորնտոն, Պատրիկ Սուեզի, Շարլիզ Թերոն 2003  Դարի շոուն  Masked and Anonymous  Պեգան Լեյս  Դրամա, ԿատակերգությունԵրաժշտական Լարի Չարլզ  Ջոն Գուդմեն, Ջեսիկա Լենգ, Լյուկ Ուիլսոն, Էդ Հարիս, Չիչ Մարին, Միքի Ռուրկ 2003  Ֆան-Ֆան վարդակակաչ  Fanfan la tulipe  Ադելին լա Ֆրանշիս  Արկածային, Մելոդրամա, Կատակերգություն  Ժերար Կրավչիկ  Վենսան Փերես2003Գոթիկա  Gothika  Խլոե Սավա  Թրիլեր  Մաթյո Կասովից  Հոլի Բերի2004 Մի գնա  Non ti muovere  Իտալիա  Դրամա  Սերջիո Կաստելիտո 2004Նոել  Noel  Նինա Վասքուես  Դրամա  Չազ Պալմինտերի  Սյուզան Սարանդոն, Պոլ Ուոքեր, Ռոբին Ուիլյամս2004 Գլուխն ամպերում  Head in the Clouds  Միա  Ռազմական, Կատակերգություն  Ջոն Դայգան  Շարլիզ Թերոն2005Սահարա  Sahara  Եվա Ռոյաս  Արկածային, Կատակերգություն  Բրեկ Այսեր  Մեթյու Մակքոնահի, Սթիվ Զան2005 Քրոմոհոբիա  Chromophobia  Գլորիա  Դրամա  Մարտա Ֆայնս 2006Ավազակուհիները  Bandidas  Մարիա Ալվարես  ԿատակերգությունՎեստեռն Հոակին Ռոնինգ, Էսլեն Սանդբերգ  Սալմա Հայեկ, Սթիվ Զան2006Վերադարձ  Volver  Ռայմունդա  Դրամա, ԿատակերգությունԴետեկտիվՊեդրո Ալմոդովար 2007 Բարի գիշեր  The Good Night  Աննա / Մելոդիա  Դրամա, Կատակերգություն  Ջեյք Փելթրոու  Գվինեթ Փելթրոու, Դենի Դե Վիտո2008Էլեգիա  Elegy  Կոնսելո Կաստիլիո  Դրամա, Մելոդրամա  Իզաբել Կոյշեթ  Բեն Քինգսլի, Դենիս Հոփեր2008Վիկի Քրիստինա Բարսելոնա  Vicky Cristina Barcelona  Մարիա Ելենա  Մելոդրամա, Կատակերգություն  Վուդի Ալեն  Սքարլեթ Յոհանսոն
Խավիեր Բարդեմ2008 Մանալոթե  Manolete  Լուփե Սինո  Մելոդրամա, Կենսագրական  Մենո Մեյես  Էդրիան Բրոուդի2008 Կանիբալի խորհրդատուն  La concejala antropófaga  Պինա  Կարճամետրաժ  Պեդրո Ալմոդովար 2009 Անցանկալի գրկախառնություն  Los abrazos rotos  Լենա  Թրիլեր, Դրամա, Մելոդրամա  Պեդրո Ալմոդովար 2009Դարվինի առաքելությունը  G-Force  Ժուարեզ (հնչյունավորում)  Մուլտֆիլմ, Ֆենտեզի, Արկածային, Ընտանեկան Հոյթ Յեթմեն  Բիլ Նայի2009 Ինը  Nine  Կարլա  Երաժշտական, Մելոդրամա  Ռոբ Մարշալ  Նիկոլ Կիդման, Ջուդի Դենչ, Քեյթ Հադսոն2010 Սեքսը մեծ քաղաքում 2  Sex and the City 2  Կարմեն Գարսիա Կարիոն  ԿատակերգությունՄելոդրամա Մայքլ Պատրիկ Կինգ  Սառա Ջեսիկա Փարկեր2011Կարիբյան ծովի ծովահենները. Օտար ափերին  Pirates of the Caribbean։ On Stranger Tides  Անժելիկա Տիչ  Ֆենտեզի, Արկածային  Ռոբ Մարշալ  Ջոնի Դեփ, Ջեֆրի Ռաշ, Յեն Մակշեյն, Սեմ Կլաֆլին, Աստրիդ Բերժե-Ֆրիսբի2012Հռոմեական արկածներ To Rome with Love  Աննա  ԿատակերգությունՄելոդրամաՎուդի Ալեն  Վուդի Ալեն, Ալեք Բոլդուին, Ռոբերտո Բենինյի, Էլեն Փեյջ2012 Կրկնակի ծնվածը  Venuto al mondo  Ջեմմա  Դրամա  Սերջիո Կաստելիտո 2013 Ոչ երկարատև սիրահարները  Los amantes pasajeros   կատակերգություն  Պեդրո Ալմոդովար  Անտոնիո Բանդերաս2013 Խորհրդատուն  The Counselor  Լաուրա  Թրիլեր  Ռիդլի Սքոթ  Բրեդ Փիթ, Քեմերոն Դիազ2015Մա Մա Ma MaՄագդաԴրամաԽուլիո Մեդեմ2016Իսպանիայի թագուհիThe Queen of SpainՄակարենա Գրանադա ԴրամաՖեռնանդո Տրուեբա2016Զուլանդեր 2Zoolander 2Վալենտին ՎալենսիակատակերգությունԲեն ՍթիլերԲեն Սթիլեր
Օուեն Ուիլսոն2016Եղբայրները ԳրիմսբիիցThe Brothers GrimsbyՌոնդա Ջորջկատակերգություն
արկածային ֆիլմԼուի ԼետերյեՍաշա Բարոն Կոեն
Մարկ Ստրոնգ2017ԷսկոբարLoving PabloՎիրջինիա ՎալյեխոԿենսագրական
ԴրամաԼեոն դե ԱրոնոաԽավիեր Բարդեմ2018Սպանություն արևելյան ճեպընթացումMurder on the Orient ExpressՊիլար էստրավադոսԴետեկտիվ

ԴրամաՔեննեթ ԲրանաՔեննեթ Բրանա
Ուիլեմ Դեֆո

Ջուդի Դենչ՝2018Ամերիկյան կրիմինալ պատմություն
Ջաննի Վերսաչե ի սպանությունը. The Assassination of Gianni Versace: American Crime StoryԴոնաթելա ՎերսաչեՀեռուստասերիալՌայան ՄերֆիԴարրեն Քրիս
Ռիկի Մարտին

Ֆին Ուիթրոք2018Բոլորը գիտենTodos lo sabenԼաուրաԹրիլերԱսղար ՖարհադիԽավիեր Բարդեմ2019Ցավ և փառքDolor y gloriaՋանիտաԴրամաՊեդրո ԱլմոդովարԱնտոնիո Բանդերաս

 Ծանոթագրություններ 

Կատեգորիա:1974 ծնունդներ
Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:BAFTA մրցանակի դափնեկիրներ
Կատեգորիա:Ապրիլի 28 ծնունդներ
Կատեգորիա:Արվեստի և գրականության ֆրանսիական շքանշանի ասպետներ
Կատեգորիա:Երկրորդ պլանի լավագույն դերասանուհի Օսկարի մրցանակակիրներ
Կատեգորիա:Իսպանացի արվեստագետներ
Կատեգորիա:Իսպանացի դերասանուհիներ
Կատեգորիա:Իսպանացի կինոդերասանուհիներ
Կատեգորիա:Իսպանացի կինոռեժիսորներ
Կատեգորիա:Իսպանացի հեռուստատեսային դերասանուհիներ
Կատեգորիա:Լավագույն դերասանուհի Օսկարի մրցանակակիրներ
Կատեգորիա:Հոլիվուդյան դերասաններ
Կատեգորիա:Հոլիվուդյան փառքի ծառուղի
Կատեգորիա:«Սեզար» մրցանակի դափնեկիրներ